CELEX: 31996L0040
Language: hu
Date: 1996-06-25 00:00:00
Title: A Bizottság 96/40/EK irányelve (1996. június 25.) a kikötő szerinti illetékes állam általi ellenőrzéseket végrehajtó személyek igazolványa közös modelljének kidolgozásárólEGT vonatkozású szöveg.

Fontos jogi nyilatkozat

|

31996L0040

Hivatalos Lap L 196 , 07/08/1996 o. 0008 - 0009

		A Bizottság 96/40/EK irányelve(1996. június 25.)a kikötő szerinti illetékes állam általi ellenőrzéseket végrehajtó személyek igazolványa közös modelljének kidolgozásáról(EGT vonatkozású szöveg)AZ EURÓPAI KÖZÖSSÉGEK BIZOTTSÁGA,tekintettel az Európai Közösséget létrehozó szerződésre,tekintettel a Közösség kikötőiben és a tagállamok felségvizein történő hajózás tekintetében a hajózás biztonságára, a környezetszennyezés megelőzésére és a fedélzeti élet- és munkakörülményekre vonatkozó nemzetközi előírások végrehajtásáról (kikötő szerinti illetékes állam által végzett ellenőrzés) [1] szóló, 1995. június 19-i 95/21/EK tanácsi irányelvre és különösen annak 12. cikke (4) bekezdésére,mivel a 95/21/EK irányelv előírja, hogy a kikötő szerinti illetékes állam általi ellenőrzéseket végrehajtó személyek igazolványára vonatkozóan közös modellt kell kidolgozni;mivel az igazolvány legalább a következő információkat tartalmazza: a kibocsátó hatóság nevét, az igazolvány tulajdonosának teljes nevét, az igazolvány tulajdonosának fényképét, az igazolvány tulajdonosának aláírását, valamint egy nyilatkozatot, amely igazolja, hogy az igazolvány tulajdonosa jogosult az irányelv rendelkezéseinek megfelelően elfogadott nemzeti jogszabályok szerint ellenőrzéseket végrehajtani;mivel az igazolvánnyal az ellenőr azonosítani tudja magát a hajó parancsnokának és a személyzetnek, az igazolvány tartalmazza az okmány angol nyelvű fordítását is, amennyiben az igazolványnak nem ez a fő nyelve;mivel az igazolvány pontos formájának a meghatározása a tagállamok feladata;mivel az ezen irányelvben előírt rendelkezések összhangban vannak a 93/75/EGK tanácsi irányelv [2]12. cikkének rendelkezései szerint felállított bizottság véleményével,ELFOGADTA EZT AZ IRÁNYELVET:1. cikkA 95/21/EK irányelv 12. cikke (4) bekezdésében említett személyi azonosító okmánynak meg kell felelnie a mellékletben előírt elvárásoknak.2. cikk(1) A tagállamok legkésőbb 1997. február 1-ig hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. Erről haladéktalanul tájékoztatják a Bizottságot.Amikor a tagállamok elfogadják ezeket az intézkedéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.(2) A tagállamok közlik a Bizottsággal nemzeti joguknak azokat a rendelkezéseit, amelyeket az ezen irányelv által szabályozott területen fogadnak el.3. cikkEz az irányelv az Európai Közösségek Hivatalos Lapjában történő kihirdetést követő 20. napon lép hatályba.4. cikkEnnek az irányelvnek a tagállamok a címzettjeiKelt Brüsszelben, 1996. június 25-én.a Bizottság részérőlNeil Kinnocka Bizottság tagja[1] HL L 157., 1995.7.7., 1. o.[2] HL L 247., 1993.10.5., 19. o.--------------------------------------------------MELLÉKLETA KIKÖTŐ SZERINTI ILLETÉKES ÁLLAM ÁLTALI ELLENŐRZÉSEKET VÉGREHAJTÓ SZEMÉLYEK IGAZOLVÁNYÁVAL SZEMBEN TÁMASZTOTT KÖVETELMÉNYEK(A 95/21/EK irányelv 12. cikke (4) bekezdésének értelmében)Az igazolvány legalább a következő információkat tartalmazza:a) a kibocsátó hatóság neve;b) az igazolvány tulajdonosának teljes neve;c) az igazolvány tulajdonosának nem túl régen készült fényképe;d) az igazolvány tulajdonosának aláírása;e) egy nyilatkozat, amely igazolja, hogy az igazolvány tulajdonosa jogosult az ezen irányelvnek megfelelően elfogadott nemzeti jogszabályok szerint ellenőrzéseket végrehajtani.Ha az igazolvány nem angol nyelven lett kiállítva, tartalmaznia kell az angol nyelvű fordítást is.Az igazolvány formájának meghatározása az illetékes hatóságok feladata.--------------------------------------------------